গাইবান্ধায় সন্ধানী ডোনার ক্লাবের রক্তদান ও মরণোত্তর চক্ষুদান দিবস পালিত || দেশের খবর || জনকন্ঠ
নিজস্ব সংবাদদাতা, গাইবান্ধা ॥ গাইবান্ধায় সোমবার স্বেচ্ছায় রক্তদান ও মরণোত্তর চক্ষুদান দিবস পালিত হয়। এ উপলক্ষ্যে বর্ণাঢ্য র‌্যালী, স্বেচ্ছায় রক্তদান এবং আলোচনা সভা অনুষ্ঠিত হয়। সন্ধানী ডোনার ক্লাব গাইবান্ধা দিবসটি পালন করে।
জেলা সিভিল সার্জন সম্মেলন কক্ষে সন্ধানী ডোনার ক্লাব গাইবান্ধার সভাপতি সিভিল সার্জন ডাঃ নির্মলেন্দু চৌধুরীর সভাপতিত্বে অনুষ্ঠিত আলোচনা সভায় বক্তব্য রাখেন গাইবান্ধা পৌরসভার মেয়র মো. শামছুল আলম, গাইবান্ধা প্রেসক্লাবের সাধারণ সম্পাদক আবু জাফর সাবু, সাঘাটা উপজেলার স্বাস্থ্য ও পরিবার পরিকল্পনা কর্মকর্তা ডাঃ এবিএম আবু হানিফ, পুস্তক প্রকাশ বিক্রেতা সমিতির আবু রায়হান চাকলদার, সন্ধানী ডোনার ক্লাবের উপদেষ্টা নাহিদ হাসান রিয়াদ ও সাধারণ সম্পাদক হারেজ উদ্দিন জিলাদার প্রমুখ। পরে স্বেচ্ছায় রক্তদান কর্মসূচীর উদ্বোধন করে পৌরসভার মেয়র ও সিভিল সার্জন। স্বেচ্ছায় রক্তদান করেন সন্ধানী ডোনার ক্লাবের সাধারণ সম্পাদক হারেজ উদ্দিন জিলাদার।